Document ID: /roh_data/filtered/fineweb-2-filterrobots_roh.jsonl.gz/57996

News
AppAdviser dad imedias
Il post da cussegliaziun per meds digitals en scola ed en l’instrucziun da la FHNW, imedias, prenda sut la marella en ses AppAdviser differentas apps pedagogicas ch’èn adattadas per l’instrucziun. Las apps èn vegnidas testadas e valitadas, però na po la survista mai esser cumpletta.
Forum furmaziun digitalisaziun
Il Forum furmaziun digitalisaziun s’occupa da trais accents principals da la digitalisaziun: persunalisar l’emprender, sviluppar cumpetenzas e crear midaments. Sia pagina-web infurmescha dad occurrenzas, avra discussiuns e mussa svilups en la digitalisaziun ed en l’inclusiun da l’instrucziun.
E-Tutorial tar Python
15.03.17 / Furmaziun cuntinuada
La ETH da Turitg organisescha in e-tutorial sco curs per instruir a scolas medias. I na dovra nagina enconuschientscha da basa. Il curs è vegni concepì per studentas e students da la scienza, è dentant er adattà sco perfecziunament da persunas d’instrucziun. Il curs porscha trais moduls.
Roboter emprenda da far dumondas intelligentas
09.03.17 / Societad d'infurmaziun
Scienzads da l’Universitad americana da Brown han sviluppà in algoritmus che fa dumandar suenter ils roboters sch’els na han betg chapì. Da las respostas po ils sistem trair ina conclusiun intelligenta. Uschia daventa il roboter in meglier assistent perquai ch’el è abel da chapir cumonds.
Ghemar per cumbatter debits
Cun il gieu didactic «FinanceMission Heroes» s’engaschanl’Associaziun tetgala svizra da magistras e magisters MCH/LCH, SER e las bancas chantunalas svizras cuminaivlamain per augmentar la cumpetenza da finanzas dals giuvenils. Qua emprendan ils giuvenils ils princips da l’economia.
Digitalisaziun en la furmaziun professiunala
04.03.17 / Societad d'infurmaziun
Dacurt han ils users da la plattafurma berufsbildung2030.ch votà davart l’impurtanza da megatrends: tenor ils participants da la votaziun è la digitalisaziun il megatrend il pli impurtant che ha la pli gronda influenza sin la furmaziun professiunala.
Agenda
«Semaine des médias» en la Svizra franzosa
27.03.17 - 31.03.17 / Svizra franzosa
«Semper connectà» è il tema da la 14avla emna da medias a las scolas da la Svizra franzosa. Numerusas activitads gratuitas vegnan proponidas en il rom da quest eveniment ch’è organisà da la CIIP. Las finamiras dal plan d’instrucziun da la Svizra franzosa PER vegn uschia mess en la pratica.
FIFF – Planète cinéma
31.03.17 - 08.04.17 / Friburg
En il rom dals Festival internaziunal da films a Friburg, offra il program per scolas Planète Cinéma la pussaivladad da scuvrir la diversitad da la cultura cineasta internaziunala e d’acquistar uschia cumpetenzas per analisar films e maletgs.
Play to learn - medias en la furmaziun
01.04.17 / Baden
Videos d’emprender èn pli e pli dumandads. Uffants e giuvenils produceschan simpel ed a moda autonoma agens films. Quest onn metta perquai Play to Learn il focus sin «Digital Storytelling» cun differentas fassettas e workshops pratics per persunas d’instrucziun.
Open Education Day 2017
29.04.17 / FHNW, Brugg-Windisch
Questa ediziun s’interessescha, tranter auter, als aspects giuridics liads a l’Open Educational Resources, al lernstick a Winterthur, al LibreOffice Online sco er ad alternativas tar Facebook e WhatsApp. En lavuratoris ed en preschentaziuns curtas vegn infurmà davart Good Practice e novs trends.
Di svizzer dal dretg per la protecziun da datas
01.06.17 - 02.06.17 / Universitad da Fribourg
Organisà da la facultad da dretg da l’Universitad da Fribourg è il tema da questa occurrenza «Digitalisierung und Schutz der Privatsphäre - Zur Steuerungsfähigkeit der traditionellen Rechtsgrundsätze: Analyse und Perspektiven».